ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005207
ขอให้แก้ไขปัญหาการจอดรถจัดเก็บขยะของกรุงเทพมหานคร บริเวณ ศูนย์เยาวชนสะพานสูง แขวงสะพานสูง เขตสะพานสูง กรุงเทพมหานคร จุดสังเกต ศูนย์เยาวชนฯติดกับสำนักงานเขตสะพานสูง กรุงเทพมหานคร และอยู่ติดกับหมู่บ้านพฤกษชาติ รามคำแหง 118 (ตามผู้ร้องแจ้ง) เนื่องจากผู้ร้องแจ้งว่า มีรถจัดเก็บขยะของกรุงเทพมหานคร มาจอดไว้บริเวณศูนย์เยาวชนฯ จำนวนประมาณ 3-5 คัน ซึ่งบางคันมีการจอดนิ่งมีเพียงแต่เจ้าหน้าที่มาติดเครื่องยนต์ แต่ไม่ได้นำออกไปใช้งานแต่อย่างใด (ตามผู้ร้องแจ้ง) ซึ่งจอดเป็นประจำทุกวัน อีกทั้งผู้ร้องแจ้งว่า มีการแจ้งเรื่องไปกับเจ้าหน้าที่คนขับรถจัดเก็บขยะว่า "ให้เคลื่อนย้ายรถจัดเก็บขยะออกจากบริเวณศูนย์เยาวชนสะพานสูง" ซึ่งทางเจ้าหน้าที่แจ้งว่า "ให้ไปแจ้งเรื่องกับทางผู้อำนวยการ" (ตามผู้ร้องแจ้ง) ซึ่งทางผู้ร้องได้แจ้งกับทางเจ้าหน้าที่คนขับรถจัดเก็บขยะอยู่เป็นประจำ ประมาณสัปดาห์หนึ่งแจ้งหนึ่งครั้ง อีกทั้งผู้ร้องแจ้งเพิ่มเติมอีกว่า เจ้าหน้าที่เก็บขยะ แจ้งว่า "คนขับรถเป็นวัณโรคไม่สามารถเคลื่อนย้ายได้ " อีกทั้งเจ้าหน้าที่เคยแจ้งกับทางผู้ร้องว่า "รถจัดเก็บขยะที่จอดอยู่เป็นเพียงรถที่ไว้เก็บ กิ่งไม้ใบไม้ เท่านั้น" ซึ่งผู้ร้องเห็นว่าบริเวณศูนย์เยาวชนสะพานสูง จะมีผู้สูงอายุและประชาชนมาออกกำลังกายเป็นจำนวนมาก เพราะรถจัดเก็บขยะบางคันส่งกลิ่นเหม็น และบางคันมาทำการติดเครื่องยนต์ทิ้งไว้ ซึ่งอาจส่งผลให้จากที่มาออกกำลังกายเพื่อสุขภาพที่ดี แต่กลับต้องมารับมลภาวะจากท่อไอเสียรถ (คาร์บอนมอนอกไซด์) อีกทั้งผู้ร้องแจ้งว่า พอมีการแจ้งเรื่องร้องทุกข์ไปถึงทางผู้อำนวยการ ก็จะมีการเคลื่อนย้ายรถจัดเก็บขยะออกไป แต่พอไม่นานก็นำมาจอดดังเดิม ซึ่งประสบปัญหาระยะเวลาประมาณเดือนมิถุนายน 2565 จนถึงปัจจุบัน (วันที่ 8 กุมภาพันธ์ 2566) จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหา กรณีได้รับความเดือดร้อนจากการจอดรถจัดเก็บขยะของกรุงเทพมหานคร เพื่อบรรเทาความเดือดร้อนต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata